**Flydubai** (arab. فلاي دبي‎) on arabiemiraattilainen halpalentoyhtiö, jonka omistaa Dubain hallinto. Yhtiön pääkonttori ja lentotoimintojen keskus sijaitsevat Dubain kansainvälisen lentoaseman terminaalissa 2. Yhtiö operoi Dubaista yhteensä yli 90 kohteeseen Lähi-idässä, Afrikassa, Aasiassa ja Euroopassa. Vuonna 2017 lentoyhtiö kuljetti kaikkiaan lähes 11 miljoonaa matkustajaa.

Flydubai aloitti lennot Helsinki-Vantaalle lokakuussa 2018, tarjoten samalla kyseisellä reitillä ensimmäisenä lentoyhtiönä lentoja ympäri vuoden. Yhtiö lentää talviaikataulukaudella päivittäin, mutta kesäkuukausina reittiä lennetään neljästi viikossa. Kyseessä on yhtiön pisin reitti. Flydubain ja tunnetumman Emirates -lentoyhtiön codeshare -yhteistyö mahdollistaa jatkoyhteydet Dubaista myös Emiratesin lennoille.

Historia
--------

Lentoyhtiö perustettiin maaliskuussa 2008 Dubain hallituksen toimesta. Vaikka Flydubai ei ole virallisesti osa The Emirates Group -holdingyhtiötä, toinen valtion omistuksessa oleva lentoyhtiö, Emirates, oli alussa mukana tukemassa yhtiön rakentumista.

Ensimmäiset lentokoneensa Flydubai tilasi Farnborough’n ilmailunäyttelyssä heinäkuussa 2008, missä yhtiö allekirjoitti tilauksen amerikkalaisen lentokonevalmistaja Boeingin kanssa 50 Boeing 737-800 -lentokoneesta. Ensimmäinen lentokone toimitettiin toukokuussa 2009 minkä jälkeen reittilennot alkoivat 1. kesäkuuta 2009.

### Yhteistyö Emiratesin kanssa

Heinäkuussa 2017 Flydubai ja Emirates ilmoittivat aloittavansa laajamittaisen kumppanuuden, johon sisältyy codeshare -yhteistyö sekä aikataulujen ja kohdeverkostojen yhteensovittaminen. Tämän synergian on nähty hyödyttävän molempia osapuolia, sillä siinä missä Flydubain laivasto koostuu yksinomaan kapearunkokoneista, Emiratesin laivasto muodostuu ainoastaan suurista laajarunkokoneista. Vuoteen 2022 mennessä Flydubain ja Emiratesin yhteenlaskettujen kohteiden määrän odotetaan nousevan 240 kohteeseen ja lentokoneiden määrä 380 koneeseen. Yhtiöiden hallinnointi ja johtaminen tapahtuvat kuitenkin edelleen itsenäisesti.

Laivasto
--------

Flydubain Boeing 737-800.
Lentoyhtiön laivasto rakentuu yksinomaan Boeing 737-800 ja uudemman sukupolven Boeing 737 MAX -kapearunkokoneiden ympärille, .

31. heinäkuuta 2017 Flydubai otti vastaan ensimmäisen vuonna 2013 tilaamistaan 737 MAX 8 -lentokoneista, ollen samalla ensimmäinen kyseistä konetyyppiä operoiva Lähi-idän lentoyhtiö.

Dubain ilmailunäyttelyssä marraskuussa 2017 julkistettiin Flydubain tehneen alustavat kaupat yhteensä 225 Boeing 737 MAX -sarjan lentokoneesta. Kaupan arvo listahinnoin on 27 miljardia Yhdysvaltain dollaria, mikä teki siitä tilaushetkellä niin arvoltaan kuin määrältään laskettuna Boeingin historian suurimman yksittäisen kapearunkokonetilauksen. Sopimukseen sisältyy tilaussitoumus 175 lentokoneesta sekä osto-oikeudet 50 lisäkoneeseen. Kokonaisuudessaan 175 koneen tilaussitoumuksesta yli 50 koskee uusinta ja suurinta 737 MAX 10 -versiota loppuosan jakautuessa pienempiin MAX 8 ja MAX 9 -koneisiin.

Boeing ja Flydubai viimeistelivät ja vahvistivat joulukuussa 2017 vuoden 2017 Dubain ilmailunäyttelyssä tehdyn tilauksen 175 Boeing 737 MAX -koneesta. Kyseessä on Lähi-idän alueen maiden suurin yksittäinen kapearunkokonetilaus.

### Nykyinen laivasto

Kesäkuussa 2018 Flydubain laivasto koostui seuraavista lentokoneista:


Flydubain laivasto| Konetyyppi | Lukumäärä | Tilauksia | Matkustajamäärä | Huomioita |
| --- | --- | --- | --- | --- |
| C | Y | Yhteensä |
| Boeing 737-800 | 12 | — | — | 189 | 189 |  |
| 43 | — | 12 | 162 | 174 |  |
| Boeing 737 MAX 8 | 6 | 125 | 10 | 156 | 166 |  |
| Boeing 737 MAX 9 | — | 70 | vahv. myöh. | Toimitukset alkavat vuonna 2018 |
| Boeing 737 MAX 10 | — | 50 | vahv. myöh. |  |
| Yhteensä | 61 | 245 |  |

Onnettomuudet
-------------

* 19. maaliskuuta 2016 – Flydubain lento 981 syöksyi maahan yrittäessään lähestymistä yöaikaan myrskyisessä säässä Lounais-Venäjällä sijaitsevalle Rostov-na-Donun lentoasemalle. Kaikki 55 matkustajaa ja seitsemän koneen miehistön jäsentä kuolivat onnettomuudessa. Kyseessä oli lentoyhtiön ensimmäinen kuolonuhreja vaatinut onnettomuus. Onnettomuuden syynä oli lentäjän virhe.*selvennä*

Lähteet
-------

1. 1 2  Terms and conditions flydubai. Viitattu 13.6.2018. (englanniksi)
2. 1 2  flydubai sees strong growth in revenues, record passengers and sustained profit  21.2.2018. flydubai. Viitattu 13.6.2018. (englanniksi)
3. ↑  Flydubain uuden Dubai-Helsinki -reitin käyttöasteet korkealla *lentoposti.fi*.  24.10.2018. Viitattu 4.11.2018.
4. ↑  Flydubai aloittaa lennot Helsinki-Vantaalta yhteistyössä Emiratesin kanssa  24.4.2018. lennalomalle.com.  Arkistoitu 15.6.2018. Viitattu 24.4.2018.
5. 1 2 3  Company history flydubai. Viitattu 13.6.2018. (englanniksi)
6. ↑  Emirates and flydubai join forces, announce extensive partnership agreement  7.4.2009. Air Transport World. Viitattu 13.6.2018. (englanniksi)
7. 1 2 3  Emirates and flydubai join forces, announce extensive partnership agreement  17.7.2017. Emirates. Viitattu 14.6.2018. (englanniksi)
8. ↑  Emirates, flydubai to fly in tandem, but it's not a merger  17.7.2017. Khaleej Times. Viitattu 13.6.2018. (englanniksi)
9. 1 2  Boeing Delivers First 737 MAX 8 to flydubai  31.7.2017. Boeing. Viitattu 12.6.2018. (englanniksi)
10. 1 2 3  Boeing teki Dubai Airshow'ssa jättikaupat MAX-koneista flydubain kanssa  15.11.2017. Lentoposti.fi. Viitattu 12.6.2018.
11. ↑  Airbus ja Boeing vahvistivat Dubai Airshown jättitilaukset - listahinnat 77 miljardia dollaria  28.12.2017. Lentoposti.fi. Viitattu 12.6.2018.
12. 1 2  flydubai to add maiden B737 MAX 9 in 2H18  25.4.2018. ch-aviation.com. Viitattu 12.6.2018. (englanniksi)
13. ↑  Russia plane crash: Dozens killed in Rostov-on-Don  19.3.2016. BBC. Viitattu 19.3.2016. (englanniksi)
14. ↑  Flydubai crash surprising as airline has excellent safety record, Dubai-based analyst says  19.3.2016. Gulf News. Viitattu 11.6.2018. (englanniksi)
15. ↑  Boeing 737-800 А6-FDN 19.03.2016  19.3.2016.. Viitattu 11.6.2018. (englanniksi)
16. ↑  Lentoturvallisuus: Viime vuosi maailman toiseksi paras  3.1.2017. Aamulehti.  Arkistoitu 13.6.2018. Viitattu 13.6.2018.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Flydubai 

Arab Air Carriers Organizationin (AACO) jäsenet

* Afriqiyah Airways
* Air Algérie
* Air Arabia
* Air Cairo
* Badr Airlines
* EgyptAir
* Emirates
* Etihad Airways
* Express Air Cargo
* flydubai
* FlyEgypt
* flynas
* Gulf Air
* Iraqi Airways
* Jordan Aviation
* Kuwait Airways
* Libyan Airlines
* Mauritania Airlines
* Middle East Airlines
* Nile Air
* Nouvelair
* Oman Air
* Palestinian Airlines
* Qatar Airways
* Royal Air Maroc
* Royal Jordanian
* Saudia
* SaudiGulf Airlines
* Sudan Airways
* Syrian Arab Airlines
* Tassili Airlines
* Tunisair
* Yemenia